HCA Healthcare

Hospital Corporation of America er et amerikansk helseselskap som anses være verdens største i sitt slag. De driver blant annet 166 sykehus (hvorav tre er spesialtilpasset for psykiatri og ett for rehabilitering) og 113 frittstående kirurgiske klinikker, som totalt har 42 860 godkjente pasientplasser i 20 amerikanske delstater og England.

Det amerikanske økonomitidsskriftet Forbes rangerte HCA som verdens 301. største børsnoterte selskap, med en omsetning på nesten 47,7 milliarder dollar for året 2014. I desember 2017 hadde selskapet 253 000 ansatte. Hovedkontoret ligger i Nashville i Tennessee.

Referanser

Eksterne lenker

Selskaper fra USA
Helseselskaper
Selskaper notert på New York Stock Exchange
Etableringer i 1968